b'\n_START_ARTICLE_\nUnibersidad ng Pilipinas, Los Ba\xc3\xb1os\n_START_SECTION_\nKasaysayan\n_START_PARAGRAPH_\nUnang itinatag ang UPLB bilang Unibersidad ng Pilipinas Kolehiyo ng Agrikultura (o sa Ingles bilang University of the Philippines College of Agriculture, UPCA) noong Marso 6, 1909 ng UP Board of Regents. Isang Amerikanong botanist at Tomasayt - si Edwin Copeland, na mula Normal na Pamantasan ng Maynila ay naging unang dekano nito. Nagsimula ang klase noong Hunyo 1909 na may limang propesor at 12 na mag-aaral lamang. Ang Paaralang Palagubatan (Forestry School) ay itinatag sa sumunod na taon._NEWLINE_Ang UPCA ay nagsira nang nagsimula ang Pananakop ng mga Hapon sa Pilipinas, at ang paaralan ginawang punong tanggapan ng mga Hapon. Sa mahigit ng tatlong taon, ang unibersidad ay naging tahanan ng mahigit 2,000 sibilyan, karamihan ay Amerikano, na dinakip ng mga Hapon.\n_START_SECTION_\nAkademiko\n_START_PARAGRAPH_\nAng UPLB ay nag-aalok ng 27 undergraduweyt at 82 graduweyt na mga degree program sa ilalim ng siyam ng kolehiyo at dalawang paaralan. Karamihan ng mga progamang kolehiyo ay ginagawad sa mga degree ng agham. Ginagawaran din ng unibersidad ng mga hayskul diploma ang mga graduweyt ng Unibersidad ng Pilipinas Rural Hayskul, na isang sub-yunit sa ilalim ng Kolehiyo ng College of Arts and Sciences.'